“Hulle het hul aangesig harder gemaak as ’n rots, geweier om hulle te bekeer…hulle het dwaas gehandel, omdat hulle die weg van die Here, die reg van hulle God, nie ken nie.” Jer 5:3-4.
“Hoor, aarde! Kyk, Ek bring onheil oor hierdie volk, die vrug van hulle planne; want na My woorde het hulle nie geluister nie, en my Wet, dié het hulle verwerp.” Jer 6:19.
Hoewel Juda tot ’n val sou kom en die Tempel vernietig word, het Jeremia vooruitgewys na ’n toekoms van herstel. Ná 70 jaar van ballingskap in Babilon sou ’n oorblyfsel van die volk terugkeer, die Tempel herbou en Jerusalem herstel.
Hoofstuk 3 spreek van hoop vir die volk van God: die kastyding sou net tot hulle eie beswil wees; ’n beter toekoms het in die vooruitsig gelê
Klaagliedere is in die eerste vier hoofstukke as ’n akrostiese gedig gestruktureer; elke vers begin met ’n ander letter van die Hebreeuse alfabet. Jeremia beskryf die oordeel van God wat hy aanskou het oor onsedelike Jerusalem wat in afgodery verval het: verlate, verwoes, in nood, vernietig, veronteer en verag.
“My sondes is saamgebind tot ’n juk, hulle is saamgevleg deur die hand van die Here, hulle is op my nek gesit, en dit het my krag laat ingee. Die Here het my oorgegee in die mag van mense teen wie ek geen weerstand kon bied nie.” Klaag 1:14.